Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17109

4. Megjegyzés: A meghatározott és nemzetközileg elfogadott AIRAC hatálybalépési időpontok tervezett 28 napos beosztását, beleértve 1997 november 6-át és az AIRAC felhasználásra vonatkozó tájékoztatót az AIS Légiforgalmi Tájékoztató Szolgálati Kézikönyv (Doc 8126, 2. fejezet 2.6 pont) tartalmazza. 2.21 Legalacsonyabb repülési magasságok Minden szerződő Állam jelölje ki és tegye közzé a legalacsonyabb repülési magasságokat minden egyes olyan légiforgalmi szolgálati útvonalon, amely területe felett vezet. A meghatározott legalacsonyabb repülési magasságok tartsanak biztonságos elkülönítést az érintett területen levő mérvadó akadály felett. Megjegyzés: A legalacsonyabb repülési magasságok meghatározására és közzétételére vonatkozó előírásokat a 15. Annex 1. Függeléke tartalmazza. Az akadálymentességi előírások részletezése a PANS-POS (Doc 8168) kiadvány I. kötet VI. részében és a II. kötet III. illetve VI. részében található. 2.22 Kényszerhelyzetben levő légijármű részére biztosított szolgálat 2.22.1 Egy ismerten vagy feltételezetten kényszerhelyzetben levő légijármű számára — beleértve a jogellenes beavatkozás esetét is — az adott körülmények figyelembevételével más légijárművekkel szemben a legnagyobb figyelmet, segítséget és elsőbbséget kell biztosítani. 2007/70/II. szám Megjegyzés: A megfelelő adathálózati összeköttetési egységgel és/vagy másodlagos radar válaszjeladóval felszerelt légijármű a kényszerhelyzet állapotának jelzésére berendezését a következők szerint üzemeltetheti:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes